ಪಿಫೈಜರ್ ಕೊರೊನಾ ಲಸಿಕೆ ಪಡೆದವರಿಗೆ ಶುರುವಾಗಿದೆ ಅಡ್ಡ ಪರಿಣಾಮ.! ಮಹಾಮಾರಿ ಕೋವಿಡ್19 ಲಸಿಕೆಗಾಗಿ ಹಲವು ಕಂಪನಿಗಳು ಪ್ರಯೋಗ ನಡೆಸುತ್ತಿರುವುದು ನಿಮಗೆಲ್ಲ ಗೊತ್ತೇ ಇದೆ. ಪಿಫೈಜರ್ ಮತ್ತು ಬಯೋ ಎನ್ ಟೆಕ್ ಸಿದ್ದಪಡಿಸಿರುವ ಕೋವಿಡ್19 ಲಸಿಕೆ ಮೂರನೇ ಹಂತದ ಪ್ರಯೋಗಕ್ಕೆ ಕಾಲಿಟ್ಟಿದ್ದು, ಈಗಾಗಲೇ 43,500 ಮಂದಿ ಲಸಿಕೆಯನ್ನು ಪಡೆದಿದ್ದಾರೆ. ಈ ಲಸಿಕೆ 90 ರಷ್ಟು ಪರಿಣಾಮಕಾರಿ ಎಂದು ಪಿಫೈಜರ್ ತಿಳಿಸಿದೆ. ಆದರೆ, ಲಸಿಕೆ ಪಡೆದ ಕೆಲವರು ಮಾತ್ರ ಅಡ್ಡ ಪರಿಣಾಮ ಉಂಟಾಗಿರುವ ಬಗ್ಗೆ ಹೇಳಿದ್ದಾರೆ. ಲಸಿಕೆ ಪಡೆದ ಬಳಿಕ ತೀವ್ರ ಹ್ಯಾಂಗ್ ಓವರ್ ಉಂಟಾಗಿದೆ ಎಂದು ಟೆಕ್ಸಾಸ್ ನ ಗ್ಲೆನ್ ದೇಶೀಲ್ಡ್ಸ್ ಎಂಬುವರು ಹೇಳಿದ್ದರೆ, 45 ವರ್ಷದ ಕ್ಯಾರೀ ಜ್ವರ, ಮೈಕೈ ನೋವು ಮತ್ತು ತಲೆ ನೋವು ಅನುಭವಿಸಿದ್ದಾರೆ. ಯಾರು ಏನೇ ಹೇಳಿದರೂ, ಪಿಫೈಜರ್ ಮತ್ತು ಬಯೋ ಎನ್ ಟೆಕ್ ಮಾತ್ರ ಲಸಿಕೆಯಿಂದ ಗಂಭೀರ ಸಮಸ್ಯೆ ಉಂಟಾಗುವುದಿಲ್ಲ ಎಂದು ಸ್ಪಷ್ಟ ಪಡಿಸಿದೆ. ಈ ಲಸಿಕೆಗೆ ಅನುಮೋದನೆ ಸಿಕ್ಕರೆ, ಈ ವರ್ಷದೊಳಗೆ 50 ಮಿಲಿಯನ್ ಡೋಸ್ ತಯಾರಿಸಲು ಕಂಪನಿ ಸಿದ್ಧವಿದೆ. ಅಂದ್ಹಾಗೆ, ಲಸಿಕೆಗೆ ಪಿಫೈಜರ್ ಮತ್ತು ಬಯೋ ಎನ್ ಟೆಕ್ ಆರ್.ಎನ್.ಎ ಟೆಕ್ಸಾಲಜಿ ಬಳಸಿಕೊಂಡಿದೆ.